Laiema nägemuse kohaselt peaks olema kaetud veondusalaste infoteenustega  ka jaotusveod (regulaarveod), veod madelautode, kallurite, metsaveokite ja miks mitte ka kaubikutega. Eestis on sadu reisijaveoteenuste pakkumisele orienteeritud osaühinguid ja füüsilisest isikust ettevõtjaid, kellest suurem osa omab ainult üht bussi. Taoline igati korralikku sõiduvahendit omav ettevõtja (omanikjuht) on kindlasti lokaalselt tuntud ja omab ka teatud püsikliente, kuid kindlasti sooviks ta olla senisest rohkem "nähtaval", omada rohkem kliente ning suuremat käivet.